Мемлекеттік тілді оқып-үйренуші ұлты қазақ емес оқушылардың 
(5-8 сыныптар) арасында өткізілген мектепішілік Шығармашылық сайыстың есебі

2017 жылдың 18 наурыз күні №2 орта мектепте мемлекеттік тілді оқып-үйренуші ұлты қазақ емес оқушылардың арасында (5-8 сыныптар) Шығармашылық сайыс өтті. Сайысқа мектеп директоры Касенова З.Е., оқу ісінің меңгерушісі Оздоева Ф.М., тәрбие ісінің меңгерушісі Ташмаганбетова Г.Қ., әлеуметтік педагог Касенова А.М. және директордың ғылыми жұмысы бойынша орынбасары Исабаева Г.Т. қазылық етті.
Сайыс «Әдеби-көркем оқылым», «Музыкалық байқау», «Көркем-театралды қойылым», «Ұлттық қолданбалы өнер» атты 4 номинация бойынша өтті.  Әр номинацияның І кезеңінде (үй тапсырмасында) сайысқа қатысушылар қазақ ақын-жазушыларының шығармаларынан үзінділерді мәнерлеп оқып, ән орындап, сахналық қойылымдар қойды және өздері дайындап келген қолданбалы өнер туындыларын таныстырып, сипаттады.         ІІ кезеңде сайысқа қатысушылар «Мың бір мақал» сайысында бақтарын сынасты. ІІІ кезеңде оқушылар мәтінді мәнерлеп оқып, ілеспе аударма жасады. Ал ІҮ кезеңде берілген тақырып бойынша диалог құрды.
Сайыс қорытындысы бойынша 5-8 сыныптар оқушыларының арасынан оқыған шығармаларының мазмұны, оқу мәнері, сахналық мәдениеті, декорация және сахналық костюмдері ескеріле отырып аудандық кезеңге келесі оқушылар өтті: Алиев Равиль (5 «б» сынып, «Көркем-театралды қойылым», жетекші: Абикенова А.М., Тюлюгунова Н.К.), Кокурина Ксения (5 «б» сынып, «Әдеби-көркем оқылым», жетекші: Садуова А.Ж.), Алиев Салман  (6 «в» сынып, «Әдеби-көркем оқылым», жетекші: Садуова А.Ж.), Калашникова Анна (7 «д» сынып, «Музыкалық байқау», жетекші: Каранагаева А.А.), Литвинова Виктория (7 «б» сынып, «Ұлттық қолданбалы өнер», жетекші: Кыздарбекова А.Т.).
